મારી પ્રેમી તરીકેની ઈમેજે મારામાં રહેલા અદાકારને ગૂંગળાવી નાખ્યો છે. રોમેન્ટિક મ્યુઝિકલ્સમાં દર્શકો મને આવકારે છે. ડ્રામા મારી શક્તિ છે. ‘બૉબી’ પછી અમિતાભનો એક્શન યુગ આરંભ થયો છતાં હું આઉટ ન થયો એ સૌથી મોટો લાભ છે. સ્ટારપદ ઈમેજ નિર્ભર રહે છે. કોઈ પણ સ્ટારની ઈમેજ બંધાય એ અદ્દભુત ગણાય. મને કદી હાથમાં સ્ટેનગન પકડીને ખબરદાર કહેવાનો મોહ થયો નથી. જો કે આજે તો જેકી શ્રોફ, અનિલ કપૂર અને સની જેવા મર્દાના હીરો સુદ્ધાં રોમેન્ટિક રોલ્સ કરવા માંડ્યા છે. એવી ભૂમિકાઓ મારી વિશિષ્ટતા છે. એક્શન હીરોને પૂછી તો જુઓ કે તેઓ સંવેદનશીલ ભૂમિકાઓ કરી શકે છે?